CELEX: 62020CN0721
Language: hr
Date: 2020-12-30 00:00:00
Title: Predmet C-721/20: Zahtjev za prethodnu odluku koji je 30. prosinca 2020. uputio Kammergericht Berlin (Njemačka) – DB Station & Service AG/ODEG Ostdeutsche Eisenbahn GmbH

15.3.2021   
            
            
               HR
            
            
               Službeni list Europske unije
            
            
               C 88/18
            
         
      Zahtjev za prethodnu odluku koji je 30. prosinca 2020. uputio Kammergericht Berlin (Njemačka) – DB Station & Service AG/ODEG Ostdeutsche Eisenbahn GmbH
      (Predmet C-721/20)
      (2021/C 88/23)
      Jezik postupka: njemački
      
         Sud koji je uputio zahtjev
      
      Kammergericht Berlin
      
         Stranke glavnog postupka
      
      
         Tužitelj: DB Station & Service AG
      
         Tuženik: ODEG Ostdeutsche Eisenbahn GmbH
      
         Prethodna pitanja
      
      
                  1.
               
               
                  Je li u skladu s Direktivom 2001/14/EZ (1), osobito s odredbama o neovisnosti uprave infrastrukturnog poduzeća (članak 4.), načelima utvrđivanja pristojbe (članci 7. do 12.) i zadaćama regulatornog tijela (članak 30.), to da nacionalni građanski sudovi u pojedinačnom slučaju i neovisno o nadzoru regulatornog tijela preispituju visinu zahtijevanih pristojbi prema mjerilima iz članka 102. UFEU-a i/ili nacionalnog prava o zabranjenim sporazumima?
               
            
                  2.
               
               
                  U slučaju potvrdnog odgovora na prvo pitanje: je li nadzor zlouporabe koji provode nacionalni građanski sudovi prema mjerilima članka 102. UFEU-a i/ili nacionalnog prava o zabranjenim sporazumima dopušten i nužan čak i ako željeznički prijevoznici imaju mogućnost da preispitivanje primjerenosti plaćenih pristojbi postignu putem nadležnog regulatornog tijela? Moraju li nacionalni sudovi pričekati odgovarajuću odluku regulatornog tijela i, ako se ona pobija pred sudom, eventualno pričekati pravomoćnost sudske odluke?
               
            
         (1)  Direktiva 2001/14/EZ Europskog parlamenta i Vijeća od 26. veljače 2001. o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (SL 2001., L 75, str. 29.) (SL, posebno izdanje na hrvatskom jeziku, poglavlje 7., svezak 5., str. 27.).